CELEX: C2007/297/33
Language: el
Date: 2007-12-08 00:00:00
Title: Υπόθεση C-492/06: Διάταξη του Δικαστηρίου (έκτο τμήμα) της 4ης Οκτωβρίου 2007 [αίτηση του Consiglio di Stato (Ιταλία) για την έκδοση προδικαστικής αποφάσεως] — Consorzio Elisoccorso San Raffaele κατά Elilombarda Srl και Azienda Ospedaliera Ospedale Niguarda Ca' Granda di Milano (Δημόσιες συμβάσεις — Οδηγία 89/665/ΕΟΚ — Διαδικασία προσφυγής σχετικά με τη σύναψη δημόσιων συμβάσεων — Πρόσωπα που μπορούν να ασκήσουν προσφυγή — Κοινοπραξία που υπέβαλε προσφορά — Δικαίωμα κάθε ενός από τα μέλη μιας κοινοπραξίας να ασκήσει ατομικά προσφυγή)

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/20
            
         Διάταξη του Δικαστηρίου (έκτο τμήμα) της 4ης Οκτωβρίου 2007 [αίτηση του Consiglio di Stato (Ιταλία) για την έκδοση προδικαστικής αποφάσεως] — Consorzio Elisoccorso San Raffaele κατά Elilombarda Srl και Azienda Ospedaliera Ospedale Niguarda Ca' Granda di Milano
   (Υπόθεση C-492/06) (1)
   
   (Δημόσιες συμβάσεις - Οδηγία 89/665/ΕΟΚ - Διαδικασία προσφυγής σχετικά με τη σύναψη δημόσιων συμβάσεων - Πρόσωπα που μπορούν να ασκήσουν προσφυγή - Κοινοπραξία που υπέβαλε προσφορά - Δικαίωμα κάθε ενός από τα μέλη μιας κοινοπραξίας να ασκήσει ατομικά προσφυγή)
   (2007/C 297/33)
   Γλώσσα διαδικασίας: η ιταλική
   Αιτούν δικαστήριο
   Consiglio di Stato
   Διάδικοι
   Consorzio Elisoccorso San Raffaele
   κατά
   Elilombarda s.r.l. και Azienda Ospedaliera Ospedale Niguarda Ca' Granda di Milano
   Αντικείμενο της υποθέσεως
   Αίτηση για την έκδοση προδικαστικής αποφάσεως — Consiglio di Stato — Ερμηνεία του άρθρου 1 της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί εφαρμογής των διαδικασιών προσφυγής στον τομέα της συνάψεως συμβάσεων κρατικών προμηθειών και δημοσίων έργων (ΕΕ L 395, σ. 33) — Εθνική νομολογία που αναγνωρίζει δικαίωμα ατομικής προσφυγής, κατά της αποφάσεως για την ανάθεση δημόσιας συμβάσεως, σε ένα από τα μέλη μιας κοινοπραξίας η οποία υπέβαλε προσφορά
   Διατακτικό
   Το άρθρο 1 της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί εφαρμογής των διαδικασιών προσφυγής στον τομέα της συνάψεως συμβάσεων κρατικών προμηθειών και δημοσίων έργων, όπως τροποποιήθηκε με την οδηγία 92/50/ΕΟΚ του Συμβουλίου, της 18ης Ιουνίου 1992, πρέπει να ερμηνευθεί υπό την έννοια ότι δεν εμποδίζει να μπορεί κατά το εθνικό δίκαιο να ασκήσει ατομικά προσφυγή κατά της αποφάσεως για την ανάθεση μιας δημόσιας συμβάσεως μόνον ένα από τα μέλη μιας χωρίς νομική προσωπικότητα κοινοπραξίας η οποία, ως τέτοια, έλαβε μέρος στη διαδικασία αναθέσεως της συμβάσεως αυτής και στην οποία δεν ανατέθηκε η εν λόγω σύμβαση.
   
      (1)  ΕΕ C 20 της 27.1.2007.